b"\n_START_ARTICLE_\nMerab Gagunaixvili\n_START_SECTION_\nResultats destacats en competici\xc3\xb3\n_START_PARAGRAPH_\nEl 2001, va guanyar la medalla d'argent al Campionat del m\xc3\xb3n juvenil (rere P\xc3\xa9ter \xc3\x81cs). El 2004 es proclam\xc3\xa0 campi\xc3\xb3 de Ge\xc3\xb2rgia. Va participar en el Campionat del m\xc3\xb3n de la FIDE de 2004, per\xc3\xb2 fou eliminat a la primera ronda per Smbat Lputian._NEWLINE_L'abril de 2005 empat\xc3\xa0 al segon lloc a l'Obert de Dubai, amb nou altres escaquistes (el campi\xc3\xb3 fou Wang Hao). El 2006 fou tercer al fort torneig de San Marino (el campi\xc3\xb3 fou Vadim Milov)._NEWLINE_El 2006-2007 va guanyar la 82a edici\xc3\xb3 del Congr\xc3\xa9s d'escacs de Hastings, empatat a punts amb Valeriy Neverov._NEWLINE_El 2008 empat\xc3\xa0 al primer lloc a l'obert de Dubai amb Wesley So (campi\xc3\xb3 per desempat), Ehsan Ghaem Maghami i Li Chao El 2009 empat\xc3\xa0 als llocs 3r\xe2\x80\x938\xc3\xa8 amb Anton Filippov, Elshan Moradiabadi, Vadim Malakhatko, Alexander Shabalov i Niaz Murshed al torneig Ravana Challenge a Colombo. El 2010 va guanyar la Copa Municipal de Tbilisi, i empat\xc3\xa0 als llocs 3r\xe2\x80\x936\xc3\xa8 amb Ding Liren, Zhou Jianchao i Anton Filippov al primer Memorial Florencio Campomanes a Manila_NEWLINE_El 2011 empat\xc3\xa0 als llocs 1r\xe2\x80\x934t amb Qadir Huseynov, Ievgueni Gl\xc3\xa9izerov i Serguei Tivi\xc3\xa0kov al fort 19\xc3\xa8 torneig obert Fajr, a l'Iran.\n_START_SECTION_\nParticipaci\xc3\xb3 en competicions per equips\n_START_PARAGRAPH_\nGagunaixvili ha participat, representant Ge\xc3\xb2rgia, en quatre Olimp\xc3\xadades d'escacs, totes les edicions celebrades entre els anys 2002 i 2010, llevat de la de 2008 (amb un total de 22\xc2\xbd punts de 35 partides, un 64,3%). A l'edici\xc3\xb3 de 2002 hi particip\xc3\xa0 com a MI, i a partir de 2004 com a GM."